Module
Contents
Index 🔎︎

# Ohjausobjektin ominaisuudet

Avataan valintaikkuna, jossa muokataan valitun ohjausobjektin ominaisuuksia.

Toiminnon aloitustavat:

Avaa valitun lomake-elementin kohdevalikko - valitse Ohjausobjekti

Ohjausobjekti

Ominaisuudet-valintaikkuna on avattavissa vain, kun suunnittelutilassa on joku ohjausobjekti valittuna.

Kun tietoja syötetään Ominaisuudet-valintaikkunassa, moniriviset syötteet ovat mahdollisia tietyissä alas vedettävissä yhdistelmäruuduissa. Tämä koskee kaikkia kenttiä, joihin voi syöttää SQL-lauseita, samoin kuin teksti- ja selitekenttien ominaisuuksia. Nämä kentät voi avata ja kirjoittaa tekstiä avattuun luetteloon. Seuraavat pikanäppäimet ovat toiminnassa:

Näppäinyhdistelmä | Toiminta
Optio Alt +alanuolinäppäin | Avataan yhdistelmäruutu.
Optio Alt +Ylänuoli | Suljetaan yhdistelmäruutu.
Vaihto+Enter | Lisätään uusi rivi.
Ylänuolinäppäin | Asetetaan kohdistin edelliselle riville.
Alanuolinäppäin | Kohdistin siirtyy seuraavalle riville.
Enter | Kentän syöte päättyy ja kohdistin siirtyy seuraavaan kenttään.

Luettelo- ja yhdistelmäruutujen tapaan luettelo voidaan avata tai sulkea kentän lopun nuolivalitsimesta hiiren napsautuksella. Syöte voidaan kuitenkin tehdä joko avattuun luetteloon tai ylinnä olevaan tekstikenttään. Poikkeuksen tekevät ne ominaisuudet, joissa odotetaan luetteloesitystä, kuten esimerkiksi Luettelomerkinnät, joka voidaan asettaa Luetteloruutu- ja Yhdistelmäruutu-ohjausobjekteissa. Näissä voidaan muokata merkintöjä vain, kun luettelo on auki.

## Yleistä

Yleistä-välilehdellä voidaan määrittää lomakkeen ohjausobjektien yleisiä ominaisuuksia. Nämä ominaisuudet vaihtelevat ohjausobjektista riippuen. Kaikkia oheisia ominaisuuksia ei ole kaikissa ohjausobjekteissa.

## Tiedot

Tiedot-välilehdellä voidaan valittuun ohjausobjektiin kytkeä tietolähde.

## Tapahtumat

Tapahtumat-välilehdellä voidaan kytkeä makroja tapahtumiin, joita esiintyy lomakkeen ohjausobjektin kentissä.

## Aineisto (XML-lomakeasiakirjoille)

XML-lomakeasiakirjan ominaisuusvalintaikkunan Tiedot-välilehdellä on joitakin XML-lomakkeiden asetuksia.